David Holbrook

Liv

Holbrook ble født i Norwich i 1923 og vant et stipendium for å studere engelsk ved Downing College i Cambridge for et år i 1941 og hvor han ble elev av F. R. Leavis. Han er tidvis identifisert som disippel av Leavis, men deres forhold var fjernere enn hva som antydes, og det endt uforsonlig, skjønt det er en mindre indikasjon. Han ble innkalt til militærtjeneste i den britiske hæren i 1942 og tjenestegjorde fram til krigens slutt i 1945 som offiser ved enheten East Riding of Yorkshire Yeomanry. Hans roman Flesh Wounds (1966) er en lett fiktiv redegjørelse av hans erfaringer fra Operasjon Overlord, de alliertes landgang i Normandie i 1944.
I 1945 vendte han tilbake til Downing for å fullføre sin akademiske grad, noe som skjedde i 1947. I 1946 hadde han et forblåst besøk hos George Orwell på Jura i Skottland. Den faktiske årsaken var for å besøke sin venninne Susan Watson som var Orwells husholderske, men Orwell antok at det var i forbindelse med Holbrooks medlemskap i det britiske kommunistpartiet, og ga ham en kjølig mottagelse.
Han giftet seg i 1949 med Margot Davies-Jones, som han fikk to sønner og to døtre med.
Etter Cambridge ble han redaktør, innledningsvis sammen med Edgell Rickword, av det kommunistiske tidsskriftet Our Time. Han tok deretter opp en posisjon som lærer for Workers' Educational Association og deretter ved en videregående skole i Bassingbourn i Cambridgeshire. Tidlig på 1960-tallet ble han forfatter på heltid, men fornyet også sine forbindelser med Universitet i Cambridge, og ble fellow ved King's College i 1961, fellow ved Downing College i 1981, og ble emeritus fellow i 1988.
Associated University Presses markerte hans 70-årsdag ved å utgi et festskrift kalt Powers of Being i oktober 1995. Boken med essayer ble redigert av Edwin Webb, seniorforeleser i engelsk ved Universitet i Greenwich, og hadde bidrag fra 16 akademikere og lærere i Storbritannia, Canada og USA, blant annet et portrett skrevet av Boris Ford. I over tretti år strakte hans utgivelser over et bredt område, fra English for Maturity (1961), hans første bok i å undervise i engelsk, til Creativity and Popular Culture (1994), hvor han skrev om litteratur, kultur og utdannelse, foruten å skrive poesi og romaner. Festskriftet ga hans framstående litterære bidrag ble velegnet feiring og omtale.
Foruten hans ti delvis selvbiografiske romaner og sju bind med meget personlig poesi, utga han i tillegg 21 utgivelser med litteraturteori og omtaler av litteratur og musikk, inkludert studier av Dylan Thomas, Sylvia Plath, C.S. Lewis, Charles Dickens, Lewis Carroll og om Mahlers Niende symfoni; ni innflytelsesrike bind om utdannelse; sju bøker om psykososiale og filosofiske vurderinger; og ti bind med antologier. Da han døde i 2011 hadde han bak seg en slik mangfoldig produksjon at en av hans kollegaer tvilte på ingen andre enn Holbrook kunne ha vært i stand til å ha lest det han gjorde.

Romaner

Holbrook skrev flere romaner basert på sitt eget liv og sin families historie. De var ikke nøkkelromaner, de fleste figurer var identifisert ved deres virkelige navn, men de var nært basert på virkelige hendelser uten å være begrenset av sannferdighet. Romanene ble skrevet i intern kronologisk orden.
Hans første roman, Flesh Wounds (1966), fortalte historien om opplevelsene til Paul Grimmer (Holbrooks fiktive persona) som tankoffiser under invasjonen i Normandie på D-dag. Opplevelsene til Grimmers ungdom opp til den tiden da han gikk inn i hæren ble fortalt i A Play of Passion (1978), og som omhandlet hans involvering i Maddermarket Theatre og dets grunnlegger Nugent Monck.
I Going Off The Rails (2003) gjenskapte Holbrook de edvardianske livene til sine besteforeldre på farssiden i rurale Norfolk. Hans bestefar William bygde vogner i verkstedene til jernbaneselskapet Midland and Great Northern Joint Railway ved Melton Constable. Han flyttet til Norwich da han ble mistenkt for tyveri.
Hans andre romaner er Nothing Larger Than Life (1987); Worlds Apart (1988); A Little Athens (1990); Jennifer (1992); The Gold In Father's Heart (1992); Even If They Fail (1994); og Getting It Wrong With Uncle Tom (1998).

Pedagogikk

English for Maturity (1961) er en veiviser for videregående engelsklærere som trekker på Holbrooks erfaring som lærer i Bassingbourn.
Hans andre bøker om utdannelse er English for the Rejected (1964); English in Australia Now (1964); The Exploring Word (1967); Children's Writing (1967); The Secret Places (1972); Education, Nihilism and Survival (1974); Education and Philosophical Anthropology (1987); og English for Meaning (1980).

Annen litteratur

I tillegg til ovenstående litteratur, sto han som redaktør eller bidragsyter av en rekke antologier over dikt og prosalitteratur, mye av det rettet mot skoleverket.